**Aktiv helg 28.-30.mars 2014**

Av Andrea Kjustad

*Helg for familier med muskelsyke barn i FFM Oslo og Akershus i tillegg til Familier med barn med Duchenne fra hele landet (pga støtte fra Erik Ahlums Legat).*

Fredag 28.mars til søndag 30.mars var seks familier samlet til en aktiv helg  på Quality hotel Stand på Gjøvik.

Fredagen spiste vi middag og ungene og de voksne rakk å bli litt bedre kjent.

Lørdag ruslet vi samlet opp til Vitensenteret. Barna (og de voksne...)  var ivrige i konstrueringen av raketter. Og med hjelp av en tom brusflaske og slange fikk vi skutt rakettene både høyt og langt. Noen raketter endte opp på taket mens andre forsvant under en bil. Dette var moro!  Vi fikk også sett oss lov til å se oss om, og tatt på ting i Vitensenteret.  To timer var satt av til arrangementet der. Der kunne vi gjerne vært enda lenger.

Vi skyndte oss tilbake til hotellet og fikk på varmt tøy før vi kjørte opp i "fjellet". Der ble vi møtt av lukten fra varme burgere og pøler på grillen og en stor varm lavvo. Her var det ikke noe problem for barn med rullestoler å komme seg inn i varmen :)

Det var fortsatt litt snø på bakken, så vi var så heldige å få kjøre hundeslede.

På ettermiddagen var det "Dr Proktors Prompepulver" på kino for de som ønsket det, mens andre trengte en liten hvil før middagen.  Kvelden ble avsluttet med Quizz for barna, organisert av assistenter som var leid inn for helgen. Assistentene gjorde en strålende jobb for store og små. De har blant annet vært på BHSS, og var kjent med utfordringene..

Søndag pakket vi bilene, og hele gjengen reiste til Badeland på Raufoss.

Der var det lek i bølgebasseng, aking på sklier, avslapning i varmt vann og til slutt en koselig felleslunsj med pizza og brus til alle sammen.

Vi takker Allums legat for støtten.